Det er ikke en intern kamp mod Google. Det er Apples indædte kamp mod open source medieformater generelt. Det er lykkedes dem at presse andre i fødekæden, f.eks. Adobe til at droppe MKV-understøttelse, som de allerede havde introduceret i 2018. Adobe fjernede den igen i 2019 med en løgnehistorie.

Apples modstand mod åbne formater er intet mindre end en skandale, som formentlig har kostet forbrugerne formuer siden 2010 (Ja, jeg ved godt, at Google sælger mine data, og at Apple passer lidt bedre på dem). Sjældent er brugernes efterspørgsel blevet mindre hørt af leverandørerne. Men det siger noget om et usundt marked med alt for få "konger", der tér sig, som det passer dem.

Til sammenligning har Windows understøttet alle nævneværdige open source mediecodecs siden Windows 10's frigivelse i 2015, så det er en farce, at Apple har trukket pinen ud så længe. Det er helt sikkert sket pga. en arrogant ambition om at kunne kontrollere, hvilke medieformater brugerne skal ha' lov at bruge (tidligere kendt som iTunes-syndromet).

Jeg nævner det blot: Chromecast Ultra med 4K-understøttelse blev frigivet ... i november 2016(!)